open-index/open-wikipedia-markdown huggingface dataset:
אנה (סרט קצר)

**אנה** הוא סרט גמר קצר משנת 2015 שכתבה וביימה אור סיני. הסרט הוקרן בבכורה עולמית בפסטיבל הסרטים הבינלאומי חיפה. זוכה תחרות ה-הCinéfondation לסרטי סטודנטים בפסטיבל קאן, ציון לשבח בפסטיבל טורונטו ופרס אופיר לסרט הקצר הטוב ביותר לשנת 2016.

## תקציר העלילה
יום קיץ חם ובפעם הראשונה מזה שנים אנה נשארת לבד, בלי ירדן, הבן שלה. אנה יוצאת למסע קטן בתוך העיירה בה היא חיה, ומנסה למצוא גבר שיכול להעניק לה מגע, גם אם רק לרגע אחד קצר.

הרעיון של הסרט נבע מתוך הרצון של הבמאית לדבר על צורך מיני נשי, והרצון לעשות חיבור בין בדידות ומיניות נשית.

## הפקה
הסרט נכתב במהלך לימודיה של סיני בסם שפיגל. הוא הופק בתמיכתו ובסיוע של קרן רבינוביץ.

## פרסים ופסטיבלים נוספים
בשנת 2016 זכה 'אנה' בפרס הראשון במסגרת סרטי הסטודנטים של פסטיבל קאן. הסרט זכה בפרס אופיר של האקדמיה הישראלית לקולנוע וטלוויזיה לסרט הקצר הטוב ביותר, 2016, ובפרס הסרט הטוב בפסטיבל הבינלאומי לסרטי סטודנטיות וסטודנטים תל-אביב.

**פרסים:**
* **הפרס הראשון **בפסטיבל הסרטים קאן, Cinéfondation, צרפת, 2016
* **הסרט הקצר הטוב ביותר,** פרס אופיר, האקדמיה הישראלית לקולנוע, 2016
* **פרס הסרט הטוב ביותר,** התחרות הישראלית, פסטיבל הסטודנטים ת"א, 2016
* **פרס ציון לשבח** בפסטיבל הסרטים הבינלאומי טורונטו, קנדה,2016
* **פרס הבימוי** בפסטיבל הבינלאומי לסרטי סטודנטים Early Bird בסופיה, בולגריה, 2016
* **פרס חביב הקהל **בפסטיבל הסטודנטים הבינלאומי ISFVF, בייג'ינג, סין, 2016
* **פרס ראשון** בפסטיבל הסרטים הבינלאומי בפואטייה, צרפת, 2016
* **פרס סרט סטודנט קצר הטוב ביותר **בפסטיבל הסרטים ברומא, איטליה RIFF**,**2016
* **פרס ראשון** בפסטיבל הבינלאומי לסרטים קצרים Mecal Pro, ברצלונה, 2017

## קישורים חיצוניים
* 
* 
* יאיר רוה, ״אנה״ של אור סיני זכה בסינפונדסיון, סינמסקופ, 22 במאי 2016

קטגוריה:סרטי סטודנטים
קטגוריה:בית הספר סם שפיגל לקולנוע ולטלוויזיה
קטגוריה:מין ומגדר בקולנוע
קטגוריה:סרטים ישראליים קצרים
קטגוריה:זוכי פרס אופיר: סרטים
קטגוריה:סרטים ישראליים משנת 2015
קטגוריה:זוכי פרס אופיר לסרט העלילתי הקצר הטוב ביותר
נעם קפלן

**נעם קפלן** (נולד ב-1974) הוא תסריטאי, במאי ועורך תסריטים ישראלי.

## ביוגרפיה
נעם קפלן נולד בעין החורש. בגיל 16 עבר עם הוריו לניו ג'רזי, שם סיים תיכון. אחותו היא הפרופסור לסוציולוגיה עמית קפלן. למד בפקולטה למנהל עסקים ב, ניו ג'רזי. בוגר בהצטיינות של בית הספר סם שפיגל לקולנוע ולטלוויזיה, 2003. סרט הגמר שלו, "צווארון כחול לבן", סרט מוקומנטרי באורך של 53 דק', הוקרן בהקרנות מסחריות בקולנוע "לב" ובפסטיבלים ברחבי העולם. הסרט זכה בפרס חביב הקהל בפסטיבל קרלובי וארי.

### קריירה
ב-2010 ביים (יחד עם איתי אוניק, יונתן ויניצקי, עדי קפלן ושחר כרמל) את הסרט התיעודי-ניסיוני ה"גולם". הסרט מתחקה אחר גנבת הגולם מפראג על ידי סוכנים ישראלים ומנסה לברר מה אירע לו לאחר גנבתו.

ב-2013 היה בין התסריטאים שערכו את התסריט של הסדרה המוקומנטרית "המקוללים", שביים חגי לוי; הסדרה מורכבת מקטעי ראיונות שאמרו גיבוריה בהזדמנויות שונות (משה קרוי, יונה וולך, פנחס שדה ואביבה אורי) ומשוחקת בידי שחקנים המגלמים אותם.

ב-2014 ביים וכתב את סרט העלילה "מנפאואר", הטווה ארבעה סיפורים משולבים על ארבעה אנשי צווארון כחול בדרום תל אביב – עובד ניקיון אפריקאי (פמפס שמעון אודי), השוטר שנשלח לגרש אותו אך מתקשה בעצמו לגמור את החודש (יוסי מרשק), נער פיליפיני-ישראלי שעובד בארומה ורוצה להתגייס לצה"ל (סאן אינטוספ), ונהג מונית שירות (שמואל קלדרון) שבנו ואשתו הפיליפינית עומדים להגר לקנדה עם נכדו האהוב ולהשאיר אותו לבד, כאחד מאחרוני הישראלים בשכונה.

"מנפאואר" זכה לאהדת המבקרים, והוקרן בתחרות בפסטיבל הסרטים חיפה ויוסי מרשק היה מועמד על תפקידו לפרס אופיר.

נעם קפלן משמש כעורך תסריטים, וכן כמרצה וחונך תסריטים בבית הספר סם שפיגל לקולנוע ולטלוויזיה.

## פילמוגרפיה
* **מנפאואר** (סרט עלילתי; תסריטאי ובמאי, 2014)
* **[[המקוללים]]** (סדרה מוקומנטרית; עריכת תסריט פרק ראשון; במאי: חגי לוי, 2013)
* **הגולם** (סרט תעודי-ניסיוני, במאי - שותף, 2010)
* **[[צווארון כחול לבן (סרט)|צווארון כחול לבן]]** (סרט מוקומנטרי, במאי, סם שפיגל, 2003)

## קישורים חיצוניים

* 
* 
* 
* 
* דף הסרט מנפאואר, גם סרטים
* דף בוגר באתר בית הספר סם שפיגל

קטגוריה:תסריטאים ישראלים
קטגוריה:עין החורש: אישים
קטגוריה:בוגרי אוניברסיטת מונטקלייר
קטגוריה:בוגרי בית הספר סם שפיגל לקולנוע ולטלוויזיה
קטגוריה:במאים ישראלים
קטגוריה:ישראלים שנולדו ב-1974
האיחוד הדמוקרטי של ההונגרים ברומניה

**האיחוד הדמוקרטי של ההונגרים ברומניה** (ברומנית: **Uniunea Democrată Maghiară din România**, בהונגרית: **Romániai Magyar Demokrata Szövetség**) היא מפלגה פוליטית ברומניה המייצגת את המיעוט ההונגרי במדינה. למפלגה יש ייצוג בפרלמנט מאז שנת 1990, והיא אף הייתה שותפה זוטרה בכמה ממשלות מאז שנת 1996.

המפלגה נוסדה ב-25 בדצמבר 1989, מיד לאחר קריסתה של הרפובליקה הסוציאליסטית של רומניה במהפכה הרומנית, על מנת לייצג את האינטרסים של הציבור ההונגרי במדינה. בשנותיה הראשונות, ה-UDMR השיג תוצאות עקביות בבחירות ובתחילה פעלה באופוזיציה. בשנת 1996 פעלה בממשלתו של ויקטור צ'ורביה. בשנים 2014 -2020 פעלה המפלגה באופוזיציה וחזרה לממשלה החל משנת 2020.

המפלגה מחולקת ל-22 מרחבים, המכסים את כל טרנסילבניה (באזור זה ההונגרים הם כ-18% מהאוכלוסייה) וסיבתה וכן את הבירה בוקרשט. המפלגה מאגדת בתוכה פורומים אידאולוגיים שונים- סוציאליסטים וליברליים כאחד. בנוסף על כך, המפלגה משלבת בתוכה גם ארגונים מן המגזר השלישי ואיגודים מקצועיים.

המפלגה תומכת במתן אוטונומיה תרבותית וטריטוריאלית למיעוט ההונגרי. המפלגה תומכת בשימור ופיתוח התרבות ההונגרית ושפתה, וייצוג האינטרסים של הציבור ההונגרי אל מול השלטון הרומני. הזכויות הקולקטיביות של ההונגרים כקבוצת מיעוט נחשבות למטרה עליונה, ולכן המפלגה מוכנה לשבת בממשלות המונהגות על ידי כל צד מהמתרס הפוליטי. המפלגה תומכת במתן אוטונומיה לשלטון המקומי, על מנת לחזק את האוטונומיה ההונגרית במדינה. על המפלגה נמתחה ביקורת על חוסר דוקטרינה ספציפית לכאורה. הטענה התומכת בקיום המפלגה במתכונתה הנוכחית היא כי אם היא תתפצל לפלגים אידאולוגיים, שום פלג לא יצליח לעבור לבדו את אחוז החסימה העומד על 5%. ישנם קולות מהמיעוט ההונגרי הטוענים כי המפלגה פשרנית ומתונה מדי. קולות אלו הובילו להקמת מפלגות מיעוט הונגריות נוספות. אך למרות זאת, ה-UDMR היא עדיין המפלגה המרכזית בציבור זה.

בשנת 2007 הצטרפה מפלגת UDMR למפלגת העם האירופית, בעלת הגוון הפוליטי מרכז - ימין.
Î

## כוח פוליטי

## קישורים חיצוניים

* 

## הערות שוליים

קטגוריה:רומניה: מפלגות
קטגוריה:רומניה: מפלגות שמרניות
קטגוריה:מפלגות ליברליות
קטגוריה:מפלגות שהוקמו ב-1989
יורקניים (עכבישים)

**יּוֹרְקָנִיִּים** או **עכבישים יורקים** (שם מדעי: Scytodidae) היא משפחת עכבישאים המצויה ברחבי העולם ומכילה מינים היודעים "לירות" נוזלים דביקים וארסיים על טרפם מלסתותיהם. הם יורים אותו במרחק 10 מ"מ מטרפם ובזמן של כאלפית השנייה. אלו עכבישים עגלגלים בעלי 6 עיניים ובעלי גוף גדול ומגושם, בדרך כלל מנומר.

נוזלים אלה עוזרים לעכבישים לשתק חרקים מהירים כמו הזנבזיפים והם יודעים לירות גם בצורת זיגזג. הנוזלים משמשים להם גם להגנה. עכבישים אלה אינם טווים קורים. לאחר שהטרף נתפס הוא מומת בנשיכה ונעטף במשי רגיל. הנוזל הדביק משמש את העכבישים גם להגנה מטורפיהם. 

חלק מהעכבישים מגדלים את הצאצאים שלהם עד לבגרותם.

## מיון
*משפחה **יורקניים** (Scytodidae)
**סוג Dictis 
**סוג ומין יחיד Scyloxes asiatica 
**סוג Scytodes 
**סוג ומין יחיד Soeuria soeur
**סוג Stedocys
## לקריאה נוספת
* 
## קישורים חיצוניים

* 

## הערות שוליים

קטגוריה:בעלי חיים שתוארו ב-1864
קטגוריה:טקסונים שתוארו בידי ג'ון בלקוול
קטגוריה:ארנומורפיה
אלחנן ריינר

**אלחנן ריינר** (נולד ב-19 בפברואר 1946) הוא היסטוריון ישראלי, פרופסור אמריטוס במחלקה להיסטוריה של עם ישראל באוניברסיטת תל אביב ולשעבר, המנהל האקדמי של הספרייה הלאומית. מחקריו מתמקדים בשני ענפים מרכזיים: תרבות יהדות אשכנז בעת החדשה המוקדמת, בדגש על מזרח אירופה, וההיסטוריה הדתית והתרבותית של ארץ ישראל בשלהי העת העתיקה ובראשית ימי הביניים. בפרט חקר את תופעת העלייה לרגל ואת השלכות המעבר מכתיבה ידנית לדפוס על תהליכי תקשורת בקרב אליטות המשכילים.

## תולדות חייו
נולד בשכונת רחביה בירושלים, לרב יוסף יהודה ריינר, שהיה ר"מ בישיבת קול תורה וראש הישיבה הקטנה של אותה הישיבה. אחיהם של הרב שמואל ריינר ופרופסור רמי ריינר, וגיסו של פרופסור ישראל יובל. בין 1960 ל-1965 למד בכמה ישיבות: ישיבת קול תורה, מרכז הרב, פוניבז' וחברון. בשנת 1988 קיבל תואר דוקטור מן האוניברסיטה העברית. עבודת הדוקטורט שלו עסקה בנושא עלייה לרגל ועלייה לרגל לארץ ישראל בין השנים 1099–1517. מאז 1990 חבר סגל אוניברסיטת תל אביב.

מאז 1994 עמית מחקר במרכז הרברט כץ ללימודים מתקדמים ביהדות באוניברסיטת פנסילבניה. חבר המרכז הישראלי ללימודים מתקדמים.

בין 1994 ל-2010 חבר מערכת בכתב העת גלעד: לתולדות יהודי פולין ותרבותם. מ-1996 ואילך חבר מערכת בכתב העת Polin: Studies in Polish Jewry היוצא לאור באוקספורד.

כיהן כיו"ר המוקד להגנת הפרט.
* ערך את סדרת הספרים עלמא שספריה פורסמו בתחילה על ידי הוצאת עם עובד ואחרי כן על ידי מכון שלום הרטמן.
* עורך סדרת "יריעות" - מסות, עיון ומחקר במדעי היהדות המשיקים למדעי הרוח והחברה הכלליים.

## פרסומים
* 
* 
* אורה לימור, אלחנן ריינר, מרים פרנקל, **עלייה לרגל: יהודים, נוצרים, מוסלמים**, האוניברסיטה הפתוחה, 2014
* 
* 
*, תגובה חריפה על הקריאה של אלחנן ריינר
*, תגובה לתגובה
* 

### ספרים
* **כהרף עין** (ספרי בלימה, 2024)

## קישורים חיצוניים

* פרופיל בקבוצת "על דעת המקום"
* 
* יהדות הגליל בשלהי העת העתיקה וימי הביניים, סדרת הרצאות באתר יוטיוב, ערוץ בית אבי חי

## הערות שוליים

קטגוריה:חוקרי יהדות מזרח אירופה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: היסטוריה של עם ישראל
קטגוריה:הספרייה הלאומית
קטגוריה:חוקרי יהדות ישראלים
קטגוריה:חוקרי ארץ ישראל
קטגוריה:בוגרי ישיבת מרכז הרב
קטגוריה:בוגרי ישיבת קול תורה
קטגוריה:חוקרי המקומות הקדושים בישראל
אלחנן ריינר
קטגוריה:ישראלים שנולדו ב-1946
השערת הסימולציה

**השערת הסימולציה** היא הצעה מחשבתית על פיה המציאות היא למעשה סימולציה (קרוב לוודאי סימולציית מחשב). ההצעה שימשה כבסיס למספר ספרי וסרטי מדע בדיוני.

להשערה מקורות בימי קדם, אצל פילוסופים שונים. דוגמאות לכך ניתן למצוא בהגות ההינדית שראתה ביקום כולו מאיה, או במשל המערה של אפלטון. ב-2003 גיבש הפילוסוף והלוגיקאי ניק בוסטרום  את הנוסח המקובל של ההשערה, ובמאמר שפרסם הציג את טיעון השערת הסימולציה. בגרסה זו של ההשערה נטען כי עד לפני עשרות שנים בודדות לא היו משחקי מחשב כלל ואילו היום כבר קיימות פלטפורמות של מציאות מדומה בהן משתתפים מיליוני שחקנים מכל העולם וכן סימולטורים המציגים מציאות מדומה משכנעת. בקצב ההתקדמות הנוכחי של הטכנולוגיה, בעתיד הלא רחוק ניתן יהיה להפעיל סימולציות שיכללו מיליארדי יצורים, שתהיינה כה מתקדמות שאותם יצורים ממוחשבים בעלי בינה מלאכותית יאמינו שהם בעלי תודעה עם חופש רצון לשלוט בגורלם. יתרה מזו, ברגע שתהיה קיימת האפשרות הטכנולוגית להריץ סימולציה כזו, האנושות תריץ עותקים רבים של הסימולציה, כפי שקורה במשחקי מחשב חדשניים. בכדור הארץ יתקיימו אז במקביל מיליוני ציוויליזציות, שרק אחת מהן פיזית במהותה.

לפי בוסטרום, אחת משלוש המסקנות הבאות נכונה בסבירות גבוהה מאוד:
# המין האנושי ייכחד לפני שיגיע לשלב 'פוסט-אנושי'.
# לא סביר שציוויליזציות פוסט-אנושיות יריצו סימולציות.
# אנחנו חיים בתוך סימולציה ממוחשבת.

בוסטרום העריך כי ההסתברות לכל אחת משלוש האפשרויות היא פחות או יותר זהה. תמיכה מסוימת באפשרות מספר 3 מגיעה ממכניקת הקוונטים ממנה עולה כי חלקיקים קוונטיים מקבלים איכות מוגדרת רק אחרי שמודדים אותם. עד לאותו רגע, כך נראה, יש להם שלל תכונות, חלקן סותרות, בו-זמנית. זו תופעה מוזרה, אך אם היקום אינו אלא סימולציה היא הגיונית מאוד: דברים הופכים מוגדרים רק כאשר יש תודעה שמתבוננת בהם, כדי לחסוך בכוח חישוב.

אחד התומכים העיקריים בהשערה היה האסטרופיזיקאי זוכה פרס נובל ג'ורג' סמוט.

## ראו גם
* נסיגה אינסופית

## קישורים חיצוניים

* 
*גדעון לב, החיים במטריקס, חיים אחרים, גיליון 248, מאי 2017, עמ' 52–57
* מאמרו של ניק בוסטרום, האם אנחנו חיים בסימולציית מחשב?
* הרצאה של ג'ורג' סמוט, אנחנו הדמיות והפיזיקה יכולה להוכיח זאת
* מאמר על השערת הסימולציה, הגרדיאן
*  דורון פישלר, האם אנחנו חיים בסימולציה?, בפודקאסט "התשובה", 3 באוקטובר 2022

## הערות שוליים

קטגוריה:מדע בדיוני
קטגוריה:פילוסופיה של הנפש
קטגוריה:תורת ההכרה
קטגוריה:סימולציה
קטגוריה:השערות מדעיות
קטגוריה:מושגים בתורת ההכרה
קרל אוגוסט, נסיך ולדק ופירמונט

**קרל אוגוסט, נסיך ולדק ופירמונט** (; 24 בספטמבר 1704 - 29 באוגוסט 1763), היה נסיך ולדק ופירמונט בין השנים 1728–1763, ומפקד הצבא ההולנדי במלחמת הירושה האוסטרית.

## ביוגרפיה
קרל אוגוסט נולד ב-24 בספטמבר 1704 בהנאו לפרידריך אנטון אולריך, נסיך ולדק וללואיזה, רוזנת פפאלץ-צווייבריקן-בירקנפלד, בתם של כריסטיאן השני, רוזן פפאלץ-צווייבריקן-בירקנפלד וקתרינה אגתה, רוזנת ראפולשטיין.

בשנת 1725 החל קרל אוגוסט בשירות צבאי, ולאחר תקופת שירות קצרה בצבא הצרפתי התגייס לצבא הפרוסי. בשנת 1728 פרש קרל אוגוסט מהצבא וטייל באיטליה, ובאותה שנה מת אביו פרידריך אנטון אולריך, נסיך ולדק ופירמונט, וקרל אוגוסט עלה לשלטון במקומו. במהלך מלחמת הירושה הפולנית שירת קרל אוגוסט כגנרלוואכטמייסטר בצבא האוסטרי, ולחם תחת פיקודו של אויגן, נסיך סבויה במערכה על הריין בשנת 1735. במהלך מלחמת הירושה האוסטרית פיקד קרל אוגוסט על הצבא ההולנדי, ואף הצטיין בכמה קרבות, אולם לבסוף הוחלף על ידי וילם הרביעי, נסיך אורנז'. בשנת 1746 הועלה קרל אוגוסט לדרגת גנרל-פלדמרשל בצבא האימפריה הרומית הקדושה.

קרל אוגוסט ניסה לכסות את הגירעונות הגדולים שהיו בנסיכות, אולם מאידך שיפץ והרחיב את טירת ארולזן. בנוסף התיר קרל אוגוסט כניסה של יהודים לנסיכות, ובלבד שיש להם סכום של 1,000 טאלר.

במהלך מלחמת שבע השנים הייתה הנסיכות תחת כיבוש צרפתי, וטירת ולדק אף נהרסה בהפגזות. ב-29 באוגוסט 1763 מת קרל אוגוסט, ובנו פרידריך קרל אוגוסט, נסיך ולדק ופירמונט עלה לשלטון במקומו.

## משפחתו
ב-19 באוגוסט 1741 התחתן קרל אוגוסט עם כריסטיאנה הנרייטה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה מנסאו-זארבריקן, ממנה נולדו לו 7 ילדים:
* קרל, נסיך ולדק ופירמונט (1742–1756)
* פרידריך קרל אוגוסט, נסיך ולדק ופירמונט (1743–1812)
* כריסטיאן אוגוסט, נסיך ולדק ופירמונט (1744–1798)
* גאורג הראשון, נסיך ולדק ופירמונט (1747–1813)
* קרולינה, נסיכת ולדק ופירמונט (1748–1782), התחתנה עם פטר פון בירון
* לואיזה, נסיכת ולדק ופירמונט (1751–1816), התחתנה עם פרידריך אוגוסט, דוכס נסאו
* לודוויג, נסיך ולדק ופירמונט (1752–1793)

## אילן יוחסין

## קישורים חיצוניים

* ייחוסו של קרל אוגוסט, נסיך ולדק ופירמונט 

קטגוריה:נסיכים גרמנים
קטגוריה:גנרל-פלדמרשלים בצבא האימפריה הרומית הקדושה
קטגוריה:מלחמת שבע השנים: אישים
קטגוריה:ילידי 1704
קטגוריה:נפטרים ב-1763
פרידריך אנטון אולריך, נסיך ולדק ופירמונט

**פרידריך אנטון אולריך, נסיך ולדק ופירמונט** (; 27 בנובמבר 1676 - 1 בינואר 1728), היה רוזן ולדק בין השנים 1706–1712, ונסיך ולדק ופירמונט בין השנים 1712–1728.

## ביוגרפיה
פרידריך אנטון אולריך נולד ב-27 בנובמבר 1676 בולדק לכריסטיאן לודוויג, רוזן ולדק ולאנה אליזבת, רוזנת ראפולשטיין, בתם של גאורג פרידריך, רוזן ראפולשטיין ואליזבת שרלוטה, רוזנת זולמס-זוננוואלדה.

בשנת 1706 מת אביו כריסטיאן לודוויג, רוזן ולדק, ופרידריך אנטון אולריך עלה לשלטון במקומו. בשנת 1712 נתן קרל השישי, קיסר האימפריה הרומית הקדושה לפרידריך אנטון אולריך מעמד של נסיך, והוא נקרא מעתה בתואר "נסיך ולדק ופיקמונט". פרידריך אנטון אולריך בנה ושיפץ כמה ארמונות בנסיכות, מה שהכניס את הנסיכות לחובות גדולים. ב-1 בינואר 1728 מת פרידריך אנטון אולריך, ובנו קרל אוגוסט, נסיך ולדק ופירמונט עלה לשלטון במקומו.

## משפחתו
ב-22 באוקטובר 1700 התחתן פרידריך אנטון אולריך עם לואיזה, רוזנת פפאלץ-צווייבריקן-בירקנפלד, בתם של כריסטיאן השני, רוזן פפאלץ-צווייבריקן-בירקנפלד וקתרינה אגתה, רוזנת ראפולשטיין, ממנה נולדו לו 11 ילדים:
* כריסטיאן, נסיך ולדק ופירמונט (1701–1728)
* פרדריקה, נסיכת ולדק ופירמונט (1702–1713)
* הנרייטה, נסיכת ולדק ופירמונט (1703–1785)
* קרל אוגוסט, נסיך ולדק ופירמונט (1704–1763)
* ארנסטינה, נסיכת ולדק ופירמונט (1705–1782), התחתנה עם פרידריך ברנהרד, רוזן פפאלץ-גלנהאוזן
* לודוויג, נסיך ולדק ופירמונט, (1707–1739)
* יוהאן, נסיך ולדק ופירמונט (1708–1713)
* סופיה, נסיכת ולדק ופירמונט (1711–1775), התחתנה עם פרידריך אוגוסט ווגלזאנג
* פרנציסקה, נסיכת ולדק ופירמונט (1712–1782)
* לואיזה, נסיכת ולדק ופירמונט (1714–1794)
* יוזף, נסיך ולדק ופירמונט (1715–1719)

## אילן יוחסין

## קישורים חיצוניים

* פרידריך אנטון אולריך, נסיך ולדק ופירמונט 

קטגוריה:נסיכים גרמנים
קטגוריה:ילידי 1676
קטגוריה:נפטרים ב-1728
רדנקו דובראש

**ראדנקו דובראש** (בסרבית: **Radenko Dobras**; נולד ב-31 בינואר 1968) הוא שחקן כדורסל עבר סרבי. גובהו 2.01 מטרים.

## ביוגרפיה
דובראש נולד בבאניה לוקה, יוגוסלביה, כיום בבוסניה והרצגובינה. בגיל 16 עבר לשחק בקבוצת בוסנה סרייבו. בין השנים 1988–1992 שיחק במכללת סאות' פלורידה, בה שיתף פעולה עם תומר שטיינהאור. כשחקן מכללות הודבק לו הכינוי 'הגנרל הסרבי'. בשנת 1992 חתם בהפועל תל אביב וזכה איתה בגביע המדינה כאשר קלע בגמר 29 נקודות. הקבוצה סיימה ראשונה את הליגה הסדירה, העפילה לגמר הפלייאוף, אך הפסידה בסדרת הגמר להפועל גליל עליון. דובראש הצטיין בשורות הקבוצה והיה בה לקלע מוביל. כעבור שנה שיחק חצי עונה בליגת ה-CBA, עזב את הקבוצה ולאחר מכן עבר תאונת דרכים קשה כשנהג ברכבו. בשנת 1994, לאחר שהתאושש מן התאונה חתם בהפועל ירושלים כזר לצדו של בילי תומפסון, ושיחק בה עונה אחת.

ב-1995 שב להפועל תל אביב, שיחק בה בתחילת העונה ועבר לאחר זמן קצר לאלבה ברלין, ועונה לאחר מכן הצטרף לבאמברג. בגיל 29 דובראש החליט לפרוש ממשחק, אך בעונת 2000/2001 שב לקדנציה שלישית בהפועל תל אביב בליגה השנייה לאומית ב'.

## נבחרת לאומית
כנער שיחק בשנת 1985 בנבחרת הקדטים של יוגוסלביה לצידם של ולאדה דיבאץ וטוני קוקוץ', וזכה איתה באליפות אירופה. כמו כן שיחק בנבחרת יוגוסלביה עד גיל 20 והשתתף במסגרתה באליפות העולם שהתקיימה בבורמיו איטליה. הקבוצה זכתה במדליית זהב לאחר ניצחון בגמר על נבחרת ארצות הברית 76:86. דובראש שיחק בנבחרת עם ולאדה דיבאץ, טוני קוקוץ' ודינו ראדג'ה וקלע בממוצע למשחק 9 נקודות.

## לאחר פרישתו
לאחר פרישתו החל לעבוד כיועץ השקעות בחברת מורגן סטנלי. מתגורר בטמפה, פלורידה שבארצות הברית.

## קישורים חיצוניים
* 

## הערות שוליים

קטגוריה:כדורסלנים סרבים
קטגוריה:כדורסלני בוסנה סרייבו
קטגוריה:כדורסלני הפועל תל אביב
קטגוריה:כדורסלני הפועל ירושלים
קטגוריה:כדורסלני אלבה ברלין
קטגוריה:סרבים שנולדו ב-1968
הקורפוס ה-19 (ארצות הברית)

**הקורפוס ה-19** (באנגלית: **XIX Corps**) היה קורפוס של צבא ארצות הברית שלחם במהלך מלחמת העולם השנייה.

## היסטוריה
### הקמת הקורפוס
ב-10 באוקטובר 1943 הוקם הקורפוס ה-19 על בסיס קורפוס השריון ה-3 שהוקם ב-7 ביולי 1942, ולמפקדו מונה ויליס קריטנברגר. בינואר 1944 מונה רוסקו וודרוף למפקד הקורפוס, ובמרץ אותה שנה החליפו צ'ארלס קורלט.

### צרפת וגרמניה
ב-10 ביוני 1944 נחת הקורפוס בנורמנדי, שם השתתף בקרבות הקשים שהתחוללו באזור. לאחר מכן השתתף הקורפוס במבצע קוברה ובקרב פאלז, וב-28 באוגוסט חצה את נהר הסן. לאחר מכן השתתף הקורפוס בשחרור בלגיה, וב-14 בספטמבר חדר אל גרמניה. הקורפוס השתתף בקרב על אאכן, וב-15 באוקטובר החליף ריימונד מק'ליין את קורלט בפיקוד על הקורפוס. בדצמבר השתתף הקורפוס בקרב על הבליטה, ולאחר מכן לחם בקרב על גרמניה כחלק מהארמייה התשיעית עד סוף המלחמה.

### לאחר המלחמה
ב-5 בספטמבר 1945 פורק הקורפוס, אולם חזר והוקם שוב ב-12 ביולי 1950, וב-1 באפריל 1968 פורק באופן סופי.

## מפקדים
* ויליס קריטנברגר (10 באוקטובר 1943 - ינואר 1944)
* רוסקו וודרוף (ינואר 1943 - מרץ 1944)
* צ'ארלס קורלט (מרץ 1944 - 15 באוקטובר 1944)
* ריימונד מק'ליין (15 באוקטובר 1944 - 5 בספטמבר 1945)

## קישורים חיצוניים
* הקורפוס ה-19

19
קטגוריה:גייסות בצבא ארצות הברית במלחמת העולם השנייה
הקורפוס השביעי (ארצות הברית)

**הקורפוס השביעי** היה קורפוס של צבא ארצות הברית שלחם במהלך מלחמת העולם הראשונה, מלחמת העולם השנייה, המלחמה הקרה ומלחמת המפרץ ופורק בשנת 1992.

## היסטוריה
### מלחמת העולם הראשונה
הקורפוס הוקם ב-19 באוגוסט 1918, לקראת סוף מלחמת העולם הראשונה. הקורפוס השתתף בקרבות האחרונים בחזית המערבית, ופורק ב-1919.

### מלחמת העולם השנייה
הקורפוס הוקם מחדש ב-25 בנובמבר 1940, ומטהו היה בפורט מק'קלאן, אלבמה. הקורפוס השתתף בתמרוני לואיזיאנה, ובסוף שנת 1941 הועבר מטהו לסן חוזה, קליפורניה. הקורפוס המשיך באימונים עד 1944, עת הועבר לחזית המערבית תחת פיקודו של ג'וזף לוטון קולינס ("ג'ו הברק"). במהלך הפלישה לנורמנדי נחת הקורפוס בחוף יוטה, וכלל פרט לדיוויזיה ה-4 של ריימונד בארטון גם את הדיוויזיות המוצנחות ה-101 וה-82. לאחר מכן לחם הקורפוס במערכה בנורמנדי כחלק מהארמייה הראשונה של עומר בראדלי. הקורפוס השתתף גם במבצע קוברה, קרב פאלז, קרב יער הירטגן, קרב הארדנים ופלישת בעלות הברית המערביות לגרמניה.

### לאחר המלחמה
הקורפוס הוקם מחדש ב-1950 במהלך המלחמה הקרה, ויחד עם הקורפוס החמישי היווה את הכוח המרכזי שצבא ארצות הברית הקצה לכוחות נאט"ו בגרמניה. הקורפוס השביעי הוצב בדרום גרמניה ומפקדתו הייתה בשטוטגרט. בתחילה הוצב הקורפוס החמישי בצפון גרמניה, אולם בהמשך הועבר גם הוא לדרום. במקרה של מלחמה עם ברית ורשה, היה אמור הקורפוס השביעי לכלול תחתיו גם את הדיוויזיה הקנדית ה-1.

ב-1990, לאחר הפלישה העיראקית לכווית, הועבר הקורפוס לערב הסעודית כחלק מהגל השני של פריסת הכוחות האמריקניים. במהלך מלחמת המפרץ, היה הקורפוס העוצבה הגדולה ביותר של צבא ארצות הברית שחדרה לכווית במטרה לשחרר אותה מכוחותיו של סדאם חוסיין. הקורפוס כלל שלוש דיוויזיות, וכן יחידות תגבורת ארטילריה והנדסה. על הקורפוס פיקד במהלך המלחמה פרדריק מלווין פרנקס הבן. ב-27 בפברואר 1991 יחידות הקורפוס, בשיתוף פעולה עם כוחות בריטיים, נחלו ניצחון חד צדדי לחלוטין בקרב רכס מדינה, קרב 73 איסטינג וקרב נורפוק, והביסו את המשמר הרפובליקני העיראקי. בסה"כ במתקפת הקורפוס השביעי נהרגו 47 מחייליו ונפצעו 192. כ-100 שעות לאחר שהתחילה המערכה הקרקעית, ב-28 בפברואר, הכריז נשיא ארצות הברית ג'ורג' הרברט ווקר בוש על שחרור כווית והפסקת אש.

לאחר סיום הלחימה, רוב יחידות הקורפוס הוחזרו לארצות הברית. מפקדת הקורפוס הוחזרה לגרמניה, וב-1992, בעקבות התפרקות ברית המועצות וסיום המלחמה הקרה, פורק הקורפוס.

## קישורים חיצוניים
* הקורפוס השביעי 

קטגוריה:גייסות בצבא ארצות הברית במלחמת העולם השנייה
קטגוריה:גייסות בצבא ארצות הברית
קטגוריה:גייסות בצבא ארצות הברית במלחמת העולם הראשונה
הקורפוס ה-16 (ארצות הברית)

**הקורפוס ה-16** היה קורפוס של צבא ארצות הברית שלחם במהלך מלחמת העולם השנייה.

## היסטוריה
### הקמת הקורפוס
ב-1 באוקטובר 1933 הוקם הקורפוס ה-16 כחלק מיחידות המילואים של צבא ארצות הברית, וב-7 בדצמבר 1943 הופעל הקורפוס בפורט ריילי, קנזס תחת פיקודו של ג'ון אנדרסון.

### אירופה
הקורפוס נשלח לאירופה בינואר 1945, שם לחם בחזית המערבית כחלק מהארמייה התשיעית. הקורפוס השתתף בשחרור העיר רורמונד בהולנד, ולאחר מכן השתתף בחיסול כיס הרוהר ובקרבות האחרונים שהיו בגרמניה.

### לאחר המלחמה
לאחר המלחמה חזרו חיילי הקורפוס לארצות הברית, וב-7 בדצמבר 1945 פורק הקורפוס.

באפריל 1951 הופעל הקורפוס שוב, ככוח מילואים אשר הוצב בפיקוד המזרח הרחוק. במאי אותה שנה נשלח הקורפוס לסנדאי, יפן, שם היה מוצב עד לפירוקו בנובמבר 1954. ב-22 באפריל 1957 הוקם שוב הקורפוס והוצב בנברסקה, שם שהה עד לפירוקו הסופי ב-30 באפריל 1968.

## מפקדים
* ג'ון אנדרסון (7 בדצמבר 1943 - אוקטובר 1945)
* תומאס פינלי (אוקטובר 1945 - 7 בדצמבר 1945)
* רודריק אלן (אוגוסט 1951–1952)
* קלוביס ביירס (1952)
* בלאקשיר בריאן (1952 - אוגוסט 1953)
* סמואל ויליאמס (אוגוסט 1953 - נובמבר 1954)

16
קטגוריה:גייסות בצבא ארצות הברית במלחמת העולם השנייה
הדיוויזיה ה-26 (ארצות הברית)

**הדיוויזיה ה-26** הייתה דיוויזיה של צבא ארצות הברית אשר לחמה במלחמת העולם הראשונה ובמלחמת העולם השנייה, ופורקה ב-1993.

## היסטוריה
### מלחמת העולם הראשונה
הדיוויזיה הוקמה ב-18 ביולי 1917, שלושה חודשים לאחר כניסתה של ארצות הברית למלחמת העולם הראשונה. כמפקד הדיוויזיה מונה קלרנס רנסום אדוארדס. הדיוויזיה כונתה "הדיוויזיה הינקית" (Yankee Division), ובהתאם לכך, תג הכתף שלה הוא מונוגרמה של ראשי התיבות YD. הדיוויזיה נשלחה לחזית המערבית כחלק מחיל המשלוח של ארצות הברית בפיקודו של ג'ון פרשינג. הדיוויזיה נחתה בצרפת ב-21 בספטמבר 1917, והייתה בכך לדיוויזיה השלמה הראשונה של צבא ארצות הברית שהגיעה לחזית המערבית. כיוון שמרבית חיילי הדיוויזיה היו טירונים, הם הועברו לנופצ'טו שם אומנו בידי קצינים צרפתים מנוסים. בינואר 1918 נכללה הדיוויזיה במסגרת הקורפוס הראשון, והועברה לחזית. הדיוויזיה לחמה בקרב סן-מייל ובמתקפת מז-ארגון, וב-3 במאי 1919 הוחזרה לארצות הברית ופורקה. כ-1,587 מחיילי הדיוויזיה נהרגו בקרבות, וכ-12,077 נפצעו. 

### מלחמת העולם השנייה
בתקופה של בין שתי מלחמות העולם הדיוויזיה נותרה פעילה במסגרת המשמר הלאומי. לאחר כניסת ארצות הברית למלחמת העולם השנייה, עברה הדיוויזיה אימונים במחנה קמפבל, קנטקי, ובאוגוסט 1943 מונה כמפקדה ויליארד סטיוארט פול אשר פיקד עליה עד סוף המלחמה. הדיוויזיה הוקצתה לקורפוס ה-3 אשר היה חלק מהארמייה ה-9 בפיקודו של ויליאם סימפסון. באוגוסט 1944 נשלחה הדיוויזיה לצרפת בלי לעצור קודם לכן בבריטניה, ונחתה בחוף יוטה. בתחילה היא שימשה ככוח סיור ולא לקחה חלק בקרבות. באוקטובר של אותה שנה הועברה הדיוויזיה לקורפוס ה-12 אשר היה חלק מהארמייה השלישית של ג'ורג' פטון. ב-20 בנובמבר כבשה הדיוויזיה את דיאז מידי הגרמנים, ב-5 בדצמבר הגיעה אל קו מאז'ינו אשר הוחזק בידי הגרמנים, וב-8 בדצמבר נכנסה לסארגמין. לאחר מכן הוחזרה הדיוויזיה לקורפוס ה-3.

הדיוויזיה הועברה לתקופת מנוחה במץ, אולם זו נקטעה ב-16 בדצמבר כיוון שהגרמנים פרצו במתקפת הארדנים. ב-19 בדצמבר הועברה הדיוויזיה ללוקסמבורג והשתתפה בהתקפה על הבליטה הגרמנית בארדנים. בחג המולד כבשה הדיוויזיה את ארסדורף לאחר כבר כבד. בתחילת ינואר הועברה הדיוויזיה למנוחה, אולם כבר ב-20 בינואר חזרה לחזית וחצתה את הנהר וילץ. בסוף החודש הועבר הדיוויזיה לקורפוס ה-20 והוצבה בעמדות מגננה ממזרח לסאר. ב-21 במרץ 1945 הגיעה הדיוויזיה אל הריין, וחצתה אותו ב-26 במרץ באזור אופנהיים. הדיוויזיה השתתפה בפלישת בעלות הברית המערביות לגרמניה, וסייע בכיבוש פולדה ומיינינגן. בהמשך הוחזרה הדיוויזיה לקורפוס ה-12 וב-25 באפריל הגיעה לנהר הדנובה. ב-26 באפריל חצתה הדיוויזיה את הדנובה דרומית-מערבית לרגנסבורג ונכנסה לאוסטריה, וב-4 במאי השתתפה בכיבוש לינץ. לאחר מכן הופנתה הדיוויזיה לעבר פראג, אולם אז נכנעו הגרמנים ב-8 במאי. יחידות מהדיוויזיה סייעו בשחרור מאוטהאוזן. כ-1,850 חיילים מהדיוויזיה נהרגו במהלך המלחמה. שניים מחייליה עוטרו במדליית הכבוד, ו-38 עוטרו בצלב השירות המצוין. הדיוויזיה הוחזרה לארצות הברית ופורקה ב-21 בדצמבר של אותה שנה.

### המלחמה הקרה
ב-11 באפריל 1947 הוקמה הדיוויזיה פעם שנייה בבוסטון. הדיוויזיה הוצבה במסצ'וסטס כחלק מהמשמר הלאומי. לאחר התפרקות ברית המועצות וסיום המלחמה הקרה, החלו בתהליכים לצמצם את הדיוויזיה. היא צומצמה לגודל של בריגדה ונכללה כחלק מהדיוויזיה ה-29, ופורקה רשמית ב-1993.

## קישורים חיצוניים

* אתר המוקדש לדיוויזיה 
* אתר נוסף העוסק בדיוויזיה 
* אתר נוסף 
* אוסף תמונות של הדיוויזיה

26
26
26
26
בין שתי ערים (סרט, 1980)

**בין שתי ערים** (באנגלית: **A Tale of Two Cities**) הוא סרט טלוויזיה אמריקאי דרמה היסטורית בבימויו של גודארד. הסרט מבוסס על הרומן באותו שם מאת צ'ארלס דיקנס המתרחש בתקופת המהפכה הצרפתית. בסרט מככב כריס סרנדון בתפקיד כפול של שני גברים המאוהבים באותה אישה.

## תקציר
גיבור הרומן הוא עורך הדין לונדוני צעיר (כריס סרנדון) המקריב את חייו למען האישה שהוא אוהב בפריז בתקופת שלטון הטרור.

## צוות השחקנים
* כריס סרנדון – צ'ארלס דארני / סידני קרטון
* אליס קריגה – לוסי מנט
* פיטר קושינג – ד"ר אלכסנדר מנט
* קנת' מור – ג'רוויס לורי
* בארי מורס – מרקיז סן אוורמונד
* פלורה רובסון – מיס פרוס
* בילי וייטלו – מאדאם תרז דפארז'
* נייג'ל הות'ורן – סי ג'יי סטריבר
* נורמן ג'ונס – ארנסט דפארז'
* ג'ורג' איניס – ג'רי קראנצ'ר
* דייוויד סושה – ג'ון ברסאד

## קישורים חיצוניים

## הערות שוליים

קטגוריה:סרטים המבוססים על בין שתי ערים (דיקנס)
קטגוריה:סרטים אמריקאיים
קטגוריה:סרטים באנגלית
קטגוריה:סרטי 1980
פנחס הלפרן

**פנחס הלפרן** הוא רופא מומחה להרדמה, טיפול נמרץ ורפואה דחופה, רופא צלילה, פרופסור להרדמה וטיפול נמרץ, ראש החוג לרפואה דחופה, הפקולטה לרפואה אוניברסיטת תל אביב (משנת 2015).
היה מנהל המחלקה לרפואה דחופה במרכז הרפואי ת"א ע"ש סוראסקי

## קורות חיים

בשנת 1976 סיים הלפרן את לימודי הרפואה בפקולטה לרפואה על שם סקלר, באוניברסיטת תל אביב. 

ב-1977 סיים  שנת סטאז' בתל השומר.

בין השנים 1979–1982  התמחה הלפרן  ברפואה היפרברית, במכון לרפואה ימית של חיל הים בחיפה. 

בין השנים 1983–1984 התמחה בטיפול נמרץ בבית חולים רמב"ם בחיפה.

בין  השנים 1983–1987 התמחה הלפרן בהרדמה במרכז הרפואי ת"א ע"ש סוראסקי

בין השנים 1987–1988 התמחה הלפרן בטיפול נמרץ כללי במרכז הרפואי של אוניברסיטת אוהיו ב ארצות הברית.

בין השנים 1990–1993 כיהן הלפרן כסגן מנהל מחלקת הרדמה וטיפול נמרץ בבית החולים איכילוב.

ב- 1997 השתלם הלפרן ברפואה דחופה ב-Whipps Cross Hospital, לונדון, בריטניה

## אוניברסיטת תל אביב

בשנת 2011 מונה הלפרן לפרופסור חבר קליני בהרדמה וטיפול נמרץ, הפקולטה לרפואה, אוניברסיטת תל אביב.

משנת 2015 מכהן הלפרן כראש החוג לרפואה דחופה, בפקולטה לרפואה, אוניברסיטת תל אביב.

להלפרן 118 פרסומים רפואיים מדעיים. (אתר Pubmed)

ממחקריו של הלפרן : "תחלואה עקב נטילת הסם אקסטזי: סקר ארצי במחלקות לרפואה דחופה בבתי חולים כלליים 2003" 

### איגודים מקצועיים

הלפרן חבר באגודה האמריקאית לטיפול נמרץ SCCM,  האגודה האמריקאית לרפואה דחופה ACEP, האגודה הבינלאומית להערכת טכנולוגיות ברפואה. 

הלפרן  בחבר במועצה המדעית של מפקדת קצין רפואה ראשי, כמו כן חבר במועצות הלאומיות לטראומה וללוגיסטיקה ברפואה. 

הלפרן מכהן כמזכיר האיגוד הישראלי לרפואה דחופה, וכרופא ראשי, של הרשות הלאומית לצלילה ספורטיבית.

## קישורים חיצוניים
* ריאיון עם ד"ר פנחס הלפרן- ראש מחלקת חרום במרכז הרפואי סוראסקי  (ריאיון עם ד"ר פנחס הלפרן - iHLS Israel Homeland)
* [חוות דעת ד"ר הלפרן בנושא סכנת חנק בממ"ד (8.3.2007)](http://www.oranim-migun.co.il/cut/images/%D7%97%D7%95%D7%95%D7%AA%20%D7%93%D7%A2%D7%AA%20-%20%D7%93%D7%A8%20%D7%A4%D7%A0%D7%97%D7%A1%20%D7%94%D7%9C%D7%A4%D7%A8%D7%9F(1).pdf)

## הערות שוליים

קטגוריה:רופאים מרדימים ישראלים
קטגוריה:מומחים ישראלים לרפואה דחופה
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מאוניברסיטת תל אביב
תועמלנות רפואית

**תועמלנות רפואית** (באנגלית: **medical pharmaceutical sales**) הוא תחום העוסק בשיווק תרופות.

## תפקיד התועמלן
תפקידו של התועמלן הוא לעמוד ביעדים של החברה, עליו להיות עצמאי בשטח, לקבוע לעצמו את סדר יומו, ליזום פגישות ולנהלן בכוחות עצמו. עם הזמן, הוא צובר מעגל לקוחות קבוע המכיר אותו.

במסגרת עבודתו הוא נפגש עם רופאים ואנשי מקצוע, הוא חושף בפניהם תרופות חדשות ומעניק להם ידע מקיף עליהן. תפקיד התועמלן להעלות את המודעות לתרופה ולחזק את מעמדה בקרב הרופאים הרושמים אותה, באמצעים הסברתיים כמו מאמרים רפואיים, כנסים מקצועיים ובעיקר דרך קשרים בין התועמלן הרפואי לרופא שנועדו להוות תמיכה בידע המקצועי של הרופא. נכון לשנת 2019 בהוראת משרד הבריאות אסורה פגישה בין תועמלנים רפואיים לרופאים בארבע עיניים, ולכן עליהם ליצור מפגשים מול הרופאים בדרכים אחרות, למשל, בכנסים מקצועיים.

התועמלנים בתחום זה לומדים את יסודות הפרמקולוגיה בשילוב עם טכנולוגיה עתידנית, דרכי פרסום תרופה וקדמה בשוק. על התועמלן הרפואי סדרי עבודה צפופים, והוא משלב את יומו בסדר יומם של הרופאים. תועמלן רפואי לומד את מקצוע הביולוגיה מהבסיס עד למקצוע הפרמקולוגיה, ואחר כך את תחום השיווק. על מנת להיות תועמלן רפואי נדרשים להיות בוגרי תואר ראשון בפרא רפואי.

התועמלנים, הרופאים, וחברות התרופות השוכרות את התועמלנים - מחויבים כולם בכללי אתיקה, הקובעים למשל על איסור במתן טובות הנאה לרופאים בתמורה בהעדפת תרופה מסוימת. תחקיר שפורסם בתוכנית המקור בערוץ 10 בשנת 2018 המחיש סיטואציות בהן לכאורה נמתחו ואף הופרו כללי אתיקה אלו.

## הערות שוליים

קטגוריה:מדעי הרוקחות
מאזדה R360

**מאזדה R360** היא מכונית מיקרו, בתצורת קופה, 4 מושבים, 2 דלתות, מתוצרת יצרנית המכוניות היפנית **[[מאזדה]]** אשר יוצרה בין השנים 1960–1966.

דגם ה- "מאזדה R360" הייתה המכונית הראשונה אשר ייצרה חברת מאזדה.

## היסטוריה
מאזדה החלה כחברת "טויו קורק קוגיו" לכלי עבודה וציוד תעשייתי, שנוסדה ביפן ב-1920. בשנת 1931 ייצרה את הקטנוע התלת גלגלי "מאזדה-גו" שהיה כלי הרכב הראשון מתוצרתה. ב- מלחמת העולם השנייה עסקה החברה בייצור כלי נשק. מכונית הנוסעים הראשונה של מאזדה, הייתה המאזדה R360 משנת 1960 ולאחריה דגם המאזדה קרול מ-1962. בשנת 1984 שינתה החברה את שמה באופן רשמי למאזדה.

## תמונות

קובץ:Mazda R360 Coupe V-twin engine 003.JPG| מנוע 2 צילינדר מאזדה R360
קובץ:Mazda-r360-coupe01.jpg| מאזדה R360
קובץ:Mazda R360 (16387091215).jpg| מאזדה R360
קובץ:Mazda R360 (16387083405).jpg| מאזדה R360


## ראו גם
* מאזדה
* מכונית מיקרו
* מאזדה K360

## קישורים חיצוניים
* 

קטגוריה:מכוניות קופה
קטגוריה:מכוניות מיקרו
קטגוריה:מכוניות מנוע אחורי
קטגוריה:דגמי מכוניות שהושקו ב-1960
R360
קטגוריה:כלי רכב יפניים
שביט לולין

ממוזער|שביט הלולין צולם ב-2007

**שביט לולין** (**C/2007 N3 (Lulin)**) הוא שביט, אשר נע במסלול בעל אקסנטריות גבוהה וזמן מחזור העולה על 1,000 שנים. **שביט הלולין** התגלה על ידי חוקר צעיר באוניברסיטת סאן יאט שבסין. החוקר הצעיר התבונן בתמונה שצולמה על ידי צ'י שנג לין האסטרונאוט, גילה שאחד הכוכבים הוא בעצם כוכב שביט. את הגילוי הזה גילה החוקר במצפה הכוכבים לולין שבאוניברסיטה, ולכן קרא לשביט על שמו. השביט נכנס למסלול מול כדור הארץ ובמצב שאנו יכולים לראותו בעין בלתי מזוינת כל אלף שנים, צבעו של זנב השביט ירוק כתוצאה מחום השמש.

## היווצרות השביט
כאשר גילו את השביט, שיערו כי השביט הוא בערך בן עשרים ושלושה מיליון שנים. ניתן להניח שהוא נוצר כמו רוב השביטים במערכת השמש שלנו, כתוצאה מהתנתקות של אחד השביטים משני האתרים המרכזיים עננת אורט המקיפה את כל מערכת השמש, או חגורת קויפר מעבר לפלוטו. כאשר אחד מהשביטים מתנתק, הוא מושפע מכוח המשיכה הרב של השמש ונכנס למסלול דמוי אליפסה.

## מקור השם
מקור של השם "לולין" הוא במקור במצפה בטיוואן בו צולמה לראשונה התמונה של **השביט "לולין"**.

ב-2007 התבונן סטודנט באוניברסיטת סן יאט-סן בסין בתמונה בשחור לבן שצילם האסטרונום הטייווני צ'י שנג לי במצפה לולין. כשהתבונן החוקר הצעיר על הכוכבים גילה שאחד הכוכבים הוא לא כוכב אלא שביט, וכך גילה בעצם את השביט שהיום קרוי "לולין".

## הרכב השביט
צבעו הירוק של הלולין מגיע מהגז שלו. הסילונים שנפלטים מגרעין השביט מכילים ציאנוגן (CN – גז רעיל שנמצא בשביטים רבים) ופחמן דו אטומי (C2).כאשר מתקרב השביט לשמש שני מרכיבים אלו מושפעים מחומה הרב ולכן מגיב השביט בשובל בצבע ירקרק. כמו כל שביט עשוי הלולין ברובו מקרח ואבק, ומורכב משלושה חלקים עיקריים, גרעין, הילה וזנב. זנב השביט "לולין" הוא ירקרק ואורכו מיליוני קילומטרים.

## סכנות
השביט מכיל את הגז הרעיל ציאונוגן. גם אם הציאונוגן יכנס לאטמוספירה הוא ימצא בספרה גבוהה מאוד יחסית, ובכמות מעטה כל כך שאינו מהווה סכנה ממשית. בנוסף לכך השביט נכנס למסלול מול כדור הארץ ונראה בעין בלתי מזוינת קרוב למדי אך למעשה הוא רחוק מאיתנו ביותר מ-60,000 ק"מ. 

## קישורים חיצוניים

* , 5 בפברואר 2009
* , 24 בפברואר 2009
* שביט הלולין בשמי ישראל. 2009

## הערות שוליים

קטגוריה:שביטים
בחינה פסיכוטכנית

**בחינה פסיכוטכנית** היא כלי סינון ומיון שמהווה תנאי קבלה למספר מוסדות כגון: צה"ל, מוסדות להשכלה גבוהה ועוד. הבחינה נערכת על ידי פסיכולוגים תעסוקתיים ומטרתה לשקף מרכיבים באישיותו וכישוריו של הנבחן. בחינה פסיכוטכנית מורכבת ממספר חלקים: חלק פסיכולוגי, חלק ייעודי, חלק כמותי, חלק מילולי וחלק צורני. חלקי הבחינה השונים בודקים צדדים שונים באישיות הנבחן כאשר כל מבחן מותאם לבדיקת יכולת אישית מסוימת.

אין לבלבל בין בחינה פסיכוטכנית לבחינה פסיכומטרית שמטרתה ניבוי יכולת הנבחנים לעמוד בהצלחה בלימודים אקדמיים. הבחינה הפסיכוטכנית בודקת כישורים כלליים יותר, בעיקר חשיבה לוגית וההתמודדות עם משימות חדשות ולא מוכרות.

## מבנה המבחן
חלק פסיכולוגי - נועד לאבחון תכונות אופי מסוימות, כישורים חברתיים, צורות התנהגות, יחסי אנוש, עבודת צוות וכדומה.

חלק ייעודי - נועד לאתר תכונות אופי המהוות חלק מדרישות הקבלה של הגוף הרלוונטי, למשל: דמיון, מקוריות, יצירתיות ועוד.

חלק כמותי - בחינת יכולת החשיבה הכמותית. בחלק הכמותי אפשר למצוא מבחנים שונים כמו: מבחני אומדן, ידע בחשבון בסיסי, בעיות מתמטיות, ניתוח מידע ועוד. חלק זה רלוונטי במיוחד למועמדים בתחומי המחשבים וההנדסה.

חלק מילולי - נועד לבחינת יכולת החשיבה המילולית, היכולת להסיק מסקנות והבנת טקסטים. בחלק המילולי אפשר למצוא מבחנים כמו: מבחני לוגיקה, השלמת משפטים, הבנת הנקרא, מבחני דקדוק, איות ואוצר מילים ועוד. המבחנים נעשים בשפה העברית ובשפה האנגלית.

חלק צורני - נועד לאבחון יכולות הסקה והשלכה לוגית מסדרות צורניות. מבחנים אלו יתבססו על יכולת תפיסה מרחבית מולדת.

## סוגי בחינות פסיכוטכניות

מבחן קבלה צבאי - מהווה מדד מרכזי לקביעת הקב"א (קבוצת איכות) והתפקיד העתידי בצבא. המבחן הוא חד פעמי, נעשה במהלך הצו הראשון ואורך כשעתיים. המבחן הוא ממוחשב ומטרתו לבחון מיומנויות אנליטיות ומילוליות של המועמד, ולכן הוא מורכב משלושה חלקים: צורני, מילולי ומספרי.

מבחני קבלה בחברות השמה - כלי מיון שנועד לבחון מיומנויות חשיבה, יכולות אישיות וחברתיות ואת רמת האינטליגנציה של המועמדים ועל פיהם לאתר את המועמדים הרלוונטיים ביותר לתפקיד.

מבחני קבלה באקדמיה (למקצועות העיצוב) – כלי שמטרתו לבחון כישורים אישיים ותכונות אופי, כגון יצירתיות, מקוריות, דמיון, ראייה תלת־ממדית, ראייה מרחבית, ועוד.

## ההבדלים בין מבחן פסיכומטרי לפסיכוטכני
מבחן פסיכומטרי אינו מנסה לבדוק את האישיות של הנבחן, אלא מנסה לבחון את הפוטנציאל של המועמד להצליח בלימודיו (ללא קשר לתחום הלימוד). הבחינה הפסיכומטרית בישראל כוללת פרקים בעברית, אנגלית ומתמטיקה ובודקת את הכישורים המנטליים של הנבחן.

לעומת זאת, המבחן הפסיכוטכני בודק את ההתמודדות של הנבחן עם משימות חדשות ולא מוכרות, את החשיבה הלוגית שלו, את האיזון בין מהירות לאיכות והאם יש למתמודד יכולת התמדה.

ככלל, שתי הבחינות הן אמצעי סינון של המועמדים הרבים וככאלו הן יחסיות, אינטנסיביות ואף שנויות במחלוקת.

## קישורים חיצוניים
* 
* מבחן פסיכוטכני לדוגמה, (2026) מכון נועם

קטגוריה:מבחנים סטנדרטיים
קטגוריה:גיוס לצה"ל
קטגוריה:מבחנים קוגניטיביים
אלרגיה לחיטה

**[[אלרגיה]] ל[[חיטה]]** היא תגובה חיסונית שלילית לחיטה המתאפיינת בכאבי בטן, אנמיה, פריחה והפרעות עיכול. היא אינה נחשבת רגישות לגלוטן או צליאק.

האלרגיה לחיטה כלולה בקבוצת האלרגיות למזון, המתבטאת בשחרור קיצוני של נוגדני igE המסייעים לתאי הפיטום (mast cells) לייצר עודף היסטמין, הגורם לתגובה אלרגית. לתופעה זו אין טיפול. לכן, אנשים הסובלים ממנה ומבקשים להימנע מתגובה אלרגית צריכים להימנע לחלוטין מצריכת חיטה.

## תסמינים
בדומה לשאר אלרגיות המזון, לאלרגיה לחיטה מספר תסמינים הפוגעים במערכות שונות בגוף, ואלו עלולים לפגוע באיכות החיים של החולה. בין תסמינים אלה ניתן למצוא נפיחות המובילה לכאבי בטן, שלשולים, בחילות, תסמונת המעי הרגיז, עצירות, סקרואילאיטיס (sacroiliitis), דיברטיקוליטיס, הפרעות קשב וריכוז, אוטיזם, דיכאון, אנמיה, מיגרנות, וכיבים בפה.

בנוסף, אלרגיה לחיטה עלולה לגרום לבעיות עוריות, כגון אטופיק דרמטיטיס, סרפדת (אורטיקריה), אקזמה ופסוריאזיס, וכן לבעיות בדרכי הנשימה כגון אסתמה, נזלת אלרגית, הפרעות בקצב הלב ושיעול לא מוסבר.

## דרכי אבחון
לאחר שמופיעים מספר תסמינים אופייניים, וקיים חשש לאלרגיה או לרגישות למזון כלשהו, נהוג לבצע בדיקות דם לצורך איתור נוגדנים ספציפיים הקשורים לתגובה האלרגית. בדיקה אופיינית נוספת היא תבחין עורי לאבחון אלרגיה.

## טיפול באלרגיה
לאלרגיה זו אין תרופה, לכן הסובלים ממנה בדרגה חמורה צריכים להימנע באופן מוחלט מחיטה, ולעיתים אף מגלוטן בכלל (הגלוטן נמצא גם בשעורה, שיפון, כוסמין ושיבולת שועל). התנהגות כזו תמנע את הופעת התסמינים.

בקרב האנשים הסובלים מאלרגיה לחיטה בדרגה פחות חמורה, ניתן להסתפק בהימנעות מצריכת חיטה לפני פעילות גופנית, משתיית אלכוהול, מנטילת תרופות מקבוצת NSAIDS (כמו אדוויל, נורופן ואספירין) מפני שאלו מגרים את ההיסטמין הגורם להתעוררות האלרגיה. בשאר הזמן יוכלו לצרוך חיטה ומוצרי חיטה במידה מועטה.

## ההבדלים בין אלרגיה לחיטה, רגישות לגלוטן ומחלת הצליאק
על אף הדמיון הרב בין האלרגיה לחיטה, הרגישות לגלוטן ומחלת הצליאק, קיימים מספר הבדלים בין תופעות אלה:

אצל אנשים שאלרגיים לחיטה, מופיעה תגובה אלרגית לחומרים שונים המצויים בחיטה, ולאו דווקא לחלבון הגלוטן. לעומת זאת, אצל הסובלים מרגישות לגלוטן, תופיע תגובה לכל מוצר המכיל את החלבון גלוטן. מכיוון שחלבון זה מצוי לא רק במוצרי חיטה, אלא במוצרים משיפון, משעורה ומדגנים נוספים - כל המוצרים הללו יגרמו לתופעות דומות לצליאק עבור אנשים אלה.

המרכיב בגלוטן שנקרא גליאדין גורם למחלת הצליאק. צליאק היא מחלה אוטואימונית (כשל של המערכת החיסונית בזיהוי גורם זר, הגורם למערכת זו לתקוף את הגוף עצמו). המחלה פוגעת בעיקר במעי הדק. לעומת הצליאק, הרגישות לגלוטן והאלרגיה לחיטה אינן מחלות אוטואימוניות, אלא תגובות יתר של מערכות החיסון בגוף לחומרים שונים בסביבה.

## הערות שוליים

חיטה
קטגוריה:חיטה
נתן בר שמעון

**נתן בר שמעון** (1905 – מאי 1967) היה ממקימי כפר רופין ומחקלאי עמק יזרעאל, שכיהן כראש המועצה האזורית "יזרעאל" בשנים 1951–1959 (לפני איחודה עם המועצה האזורית קישון, ליצירת המועצה האזורית עמק יזרעאל).

## ביוגרפיה
בר שמעון נולד בבוקובינה, האימפריה האוסטרו-הונגרית, למשפחה דתית. הוא עלה לארץ ישראל ב-1934 והיה ממייסדי כפר רופין. בהמשך עבד במחלקת קליטת העלייה של הסוכנות היהודית.

בשנת 1942 הצטרף לגרעין גניגר. כנציג הקיבוץ, הוא התמודד על ראשות המועצה האזורית והחזיק בתפקיד שמונה שנים.

בשנים 1960–1966 ניהל את חברת "כים-אוויר" – חברה לריסוס חומרי הדברה על שדות חקלאיים.

הוא נפטר לאחר שחלה במחלה ממושכת וקשה, והובא למנוחות בקיבוץ גניגר. השאיר מאחוריו אישה ושלושה ילדים.

## הערות שוליים

קטגוריה:ראשי המועצה האזורית עמק יזרעאל
קטגוריה:גניגר: אישים
קטגוריה:אישים הקבורים בגניגר
קטגוריה:מייסדי קיבוצים
קטגוריה:כפר רופין: אישים
קטגוריה:ישראלים שנולדו ב-1905
קטגוריה:ישראלים שנפטרו ב-1967
חוק הנוער (שפיטה, ענישה ודרכי טיפול)

**חוק הנוער (שפיטה, ענישה ודרכי טיפול), תשל"א-1971** הוא מערכת כללים של מדינת ישראל למען התאמת מערכת המשפט בישראל לנאשמים שהם קטינים.

חוק הנוער מסדיר את סמכויות בית המשפט לנוער, ואת סדרי הדין במצבים בהם מעורבים קטינים, בנוסף דרכי הענישה והטיפול ביחס לקטינים הנמצאים בגיל האחריות הפלילית (מגיל 12 ומעלה).

## היסטוריה
החוק אושר בכנסת השביעית בשנת 1971, ומאז תוקן 25 פעמים. החוק נאכף על ידי משרד הרווחה והשירותים החברתיים כמו גם על ידי משרד המשפטים.

## עיקרי החוק
לפי החוק על הקטין להישפט בבית משפט לקטינים, על ידי שופט נוער, והחקירות צריכות להתבצע על ידי חוקר נוער מוסמך.

תנאים נוספים לשפיטה וענישה של קטינים מחולקים לשלושה חלקים: שפיטה, ענישה ודרכי טיפול, ולכל אחר מהם כללים הקובעים את התייחסות בית המשפט ומערכת החוק לכל אדם הנשפט אשר גילו מתחת ל-18.

### שפיטה
אין להעמיד לדין קטין בשל עבירות שעבר זמן רב מאז בוצעו. בית-משפט לנוער רשאי, מטעמים מיוחדים שיירשמו, להורות כי נאשם שהוא קטין לא יהיה נוכח בשלב משלבי הדיון. אך לקטין יש הזדמנות להביע את דעתו לפני בית המשפט.

הרשאת סנגור לקטין תעשה רק אם בית המשפט מאשר ורואה סיבה מוצדקת, באין לקטין סנגור, יעזור לו בית המשפט לחקור את העדים.

בנוסף בית-משפט לנוער ימציא להורה הקטין העתקים של ההזמנה לדין ושל כתב האישום עם הודעה שהוא רשאי להיות נוכח בשעת הדיון, זולת אם קבע בית המשפט, מטעמים מיוחדים שיירשמו, שאין להזמין את ההורה או שאין להמציא לו את ההעתקים האמורים או אחד מהם.

כל בקשה שנאשם רשאי להגיש לבית המשפט, רשאי גם הורה הקטין, או אדם שבית המשפט הרשה לכך, להגיש במקומו, ורשאים הם לחקור עדים ולהשמיע טענות במקום הקטין או יחד אתו.

בהכרעת הדין יחליט בית-משפט לנוער על זיכוי הקטין או יקבע שהקטין ביצע את העבירה.

### הענשה
קטין שהורשע, בית-משפט לנוער רשאי, במקום להטיל עליו מאסר לקבוע על החזקתו במעון נעול לתקופה שיקבע ובלבד שלא תעלה על תקופת המאסר שנקבעה לעבירה שבה הורשע הקטין.

בית משפט לנוער שהחליט על החזקת קטין במעון נעול יסביר לקטין באילו נסיבות יהיה ניתן להעבירו מהמעון הנעול למאסר.

התנאים שבהם הקטין יעבור מהמעון הסגור לבית מאסר לקטינים:
***הקטין מסכן או עלול לסכן את עצמו או אחרים** - במקרה הזה הקטין מעמיד בסכנה (סכנת חיים, סכנה משפטית או כל סכנה אחרת) את המעון בו הוא שוהה, את החברה, או את הסביבה בו הוא שוהה הקטין גורם נזק חמור ומתמשך לרכוש – כגון שבירה, ונדליזם וכולי.
***התנהגות הקטין במעון באופן מתמשך** - התנהגות הקטין אינה רק נמשכת כמו הסיבה שבגללה נכנס למעון אלה מדרדרת בריחה חוזרת ונשנית של הקטין מהמעון.

### דרכי טיפול
דרכי הטיפול הן רשימה של דרכים שבהן בית המשפט יכול למסור את הקטין לטיפולו והשגחתו של אדם הראוי לכך שאינו הורה הקטין, לתקופה שיקבע בית המשפט, והגבלת זכויותיהם של הורי הקטין במשך התקופה האמורה.

העמדת הקטין בבחינה:

דרך טיפול זאת היא דרך מקובלת שבה, נותן בית המשפט תנאי, (אם או בלי תגמול- להחלטת השופט) שבו הקטין או הוריו מתחייבים למבצע את התנאי אשר אמור לשפר את התנהגות הקטין, ולדאוג שלא יעבור על אותה עבירה אשר ביצע בשנית.

בנוסף, יכול בית המשפט לתת קנס לקטין ולהורים, כדרך פיצוי על עבירת הקטין.

## קישורים חיצוניים
* 
* 
* 
* זכויות קטינים במעצר: כמה זמן ניתן להחזיק קטין במעצר?, באתר דין - עורכי דין ומידע משפטי בישראל, 2017
* 

## הערות שוליים

הנוער (שפיטה, ענישה ודרכי טיפול)
קטגוריה:1971 בישראל
קטגוריה:הכנסת השביעית: חקיקה
באדי גאי

**ג'ורג' "באדי" גאי** (אנגלית: **George** "**Buddy**" **Guy**; נולד ב-30 ביולי 1936) הוא זמר וגיטריסט בלוז אמריקאי. דורג במקום ה-30 מתוך 100 הגיטריסטים הגדולים של מגזין "רולינג סטון" של כל הזמנים.

השפיע על גיטריסטים ואמנים מרכזיים, ובהם ג'ימי הנדריקס, אריק קלפטון, ג'ימי פייג', קית' ריצ'רדס, ג'ף בק, ג'ון מאייר וסטיבי ריי וון.

## ילדותו
באדי גאי נולד לסאם ולאיזבל גאי. אחד מתוך חמישה אחים במשפחתו.

גאי גדל בלטסוורס שבלואיזיאנה. בגיל 7 התעניין במוזיקה, והתחיל לנגן בגיטרה בשימוש שני מיתרים שהוא הכין. לאחר מכן קיבל גיטרה אקוסטית שליוותה אותו במשך הקריירה שלו. את הגיטרה תרם בהמשך להיכל התהילה של הרוק אנד רול.

## קריירה
בתחילת שנות ה-50, התחיל גאי לנגן עם להקות בבאטון רוז' (Baton Rouge), עיר הבירה של לואיזיאנה.

ב-25 בספטמבר 1957 גאי עבר לשיקגו. ההחלטה לעבור לשיקגו נחשבת למכריעה בחייו, משום שבמקום החדש קיבל את השראת המוזיקה והתרבות של הבלוז. גאי קיבל את ההשראה המוזיקלית שלו ממאדי ווטרס וממוזיקאים כגון ג'ון לי הוקר, ליטנין סלים וגיטר סלים.

בשנת 1958, שני גיטריסטים מהחוף המערבי בשם מג'יק סם ואוטיס ראש החתימו את גאי על חוזה הקלטות. אוטיס ראש אף הפיק את ההופעות של גאי, ועל מנת שיהיה מפורסם יותר, שיבץ הופעות שלו במועדונים פופולריים. בזמן שהופיע במועדון בשם "מועדון 708", גאי פגש את מי שהיה הגיבור שלו, הזמר מאדי ווטרס. ווטרס התרשם מהכשירון המוזקאי של גאי, והשניים אף ניגנו והופיעו ביחד.

גאי הפך לאמן קבוע במועדון 708, ובסופו של דבר גילה אותו המלחין וילי דיקסון. באמצעות דיקסון, הצליח גאי להשיג חוזה כגיטריסט עם חברת "צ'ס רקורדס". בזכות זאת בהמשך גאי זכה להיפגש ולעבוד עם גיבורי המוזיקה ומקורות ההשראה שלו.

את האלבומים הפופולריים ביותר שלו פרסם גאי משנות ה-60 עד שנות ה-80 של המאה ה-20 - תקופה שבמהלכה הוא התמסר לא רק לבלוז אלא גם לרוק אנד רול. אלבום הסולו הראשון שלו - "עזבתי את הבלוז שלי בסן פרנסיסקו" (1967) - היה גם האלבום האחרון שגאי הוציא עם חברת צ'ס רקורדס. לאחר יציאתו של אלבום זה, עזב גאי את חברת צ'ס רקורדס וחתם חוזה הקלטותׁ עם חברת ואנגארד רקורדס. שאיפתו הייתה ליצור ולהפיק עוד מוזיקה, לגוון את להיטיו ולהפיק מוזיקה יצירתית וחדשה. בשנה שלאחר מכן הוציא אלבום נוסף, תחת השם "האיש והבלוז עם ואנגארד". גאי שיתף פעולה עם מומחה המפוחית ג'וניור ולס, ויצר איתו את היצירות הזכורות ביותר שלו עם ואנגארד רקורדס.

הפופולריות של גאי ירדה מעט בסוף שנות ה-80 של המאה ה-20, אך עלתה שוב בשנות ה-90 שבהן יצר שלושה אלבומים זוכי פרס גראמי.

גאי ממשיך ליצור מוזיקה גם במאה ה-21, ומופיע עם אמנים עכשוויים כמו קרלוס סנטנה וג'ון מאייר. בשנת 2003 הוא הוציא אלבום אקוסטי ובו כלולים שירים האהובים עליו, כשהם מוגשים בגרסאות כיסוי שנוצרו תוך התאמה לסגנונו המוזיקלי.

בשנת 2005 נכנס גאי להיכל התהילה של הרוק אנד רול.

## הופעותיו בישראל
גאי הופיע בישראל בפסטיבל הבלוז בחיפה בקיץ 1993 ובאמפיתיאטרון קיסריה בקיץ 2016. גאי חזר לישראל להופעה נוספת שהתקיימה בהיכל התרבות בתל אביב ב-25 באוקטובר 2018 במסגרת מופע תרומה לעמותת "כנפיים של קרמבו".

## קישורים חיצוניים

* 

* 

* הביוגרפיה של באדי גאי באתר Biography.com

## הערות שוליים

קטגוריה:זמרים אמריקאים
קטגוריה:זוכי פרס מרכז קנדי
קטגוריה:אמני RCA רקורדס
קטגוריה:אמריקאים שנולדו ב-1936
קטגוריה:זוכי המדליה הלאומית לאמנויות
כריסטופר באלרד

**כריסטופר באלרד** (באנגלית: **Christopher S. Ballard**) הוא קצין בימוס בדרגת מייג'ור גנרל בצבא ארצות הברית. שירת כראש אגף מודיעין אותות וסגן מנהל הסוכנות לביטחון לאומי.

## ביוגרפיה
באלרד התגייס לצבא ארצות הברית ב-1984. שירת כמפקד מחלקת מעקב באמצעות רדאר קרקעי ועוזר קצין מבצעים בגדוד המודיעין הצבאי 533 של דיוויזיית השריון השלישית שהוצבה בגרמניה המערבית. לאחר מכן שימש קצין מודיעין של הגדוד הרביעי ברגימנט השריון ה-67 של הדיוויזיה. ב-1990 שב לארצות הברית ושירת בפיקוד כוח האדם של הצבא. לאחר קורס קציני מודיעין מתקדם מונה לקצין המודיעין של הגדוד השלישי ברגימנט החי"ר ה-21, קצין מבצעים של גדוד המודיעין ה-125, וקצין המודיעין של החטיבה הראשונה בדיווזיית החי"ר ה-25 המוצבת בהוואי.

ב-1998 מונה לראש ענף תוכניות במחלקת המודיעין של הקורפוס השלישי בפורט הוד. ב-1999 מונה לקצין מבצעים בגדוד המודיעין 312 של דיוויזיית הפרשים הראשונה, בתפקידו הבא שירת במכללה לפיקוד ומטה של הצבא וכחונך במרכז האימונים המשולב של פיקוד האימונים וההדרכה.

ביולי 2003 מונה למפקד גדוד המודיעין 312 והשתתף עמו במלחמת עיראק. באוגוסט 2005 מונה לסגן קצין המודיעין של הקורפוס השלישי. לאחר לימודים במכללת המלחמה של הצי, הוצב באפגניסטן ומונה לראש מחלקת מודיעין בפיקוד ההדרכה והעברת השליטה הביטחונית לכוחות הביטחון האפגניים.

באוגוסט 2008 מונה למפקד חטיבת המודיעין 500 שתפקידה לספק מודיעין לכוחות הצבא בגזרת פיקוד האוקיינוס השקט של ארצות הברית. באוגוסט 2010 מונה לעוזר קצין אג"ם בפיקוד המודיעין של הצבא. ביולי 2012 מונה לקצין אג"ם של פיקוד הסייבר של צבא. ביולי 2013 קודם לדרגת בריגדיר גנרל ומונה לסגן לענייני מודיעין של ראש מטה כוח הסיוע הביטחוני הבינלאומי באפגניסטן. במרץ 2014 מונה לקצין המודיעין של פיקוד כוחות ארצות הברית בקוריאה. במהלך תפקיד זה קודם לדרגת מייג'ור גנרל.

ביוני 2016 מונה למפקד פיקוד המודיעין והאבטחה של צבא ארצות הברית. ביולי 2018 מונה לראש אגף מודיעין אותות וסגן מנהל הסוכנות לביטחון לאומי.

באלרד בעל תואר ראשון בגרמנית ובמדע המדינה מאוניברסיטת פורדהאם (1984), בעל תואר שני ביחסים בינלאומיים מאוניברסיטת אינדיאנה בבלומינגטון (1986) ותואר שני בלימודי ביטחון לאומי ואסטרטגיה ממכללת המלחמה של הצי (2007).

## קישורים חיצוניים

* ביוגרפיה

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
פרח העטלף

**פרח העטלף** (שם מדעי: *Tacca chantrieri*) הוא צמח ממשפחת הטמוסיים, אחד מסוגי פרחי הטאקה. מקורו של הפרח באזורים טרופיים כגון דרום אמריקה, אפריקה, אוסטרליה, דרום מזרח אסיה ואיי אוקיינוסים שונים. צבעו חום כהה - סגול - בורדו, צורתו דמוית עטלף, ומעלי הכותרת שלו יוצאים פתילים דמויי שפם. לצמח שלושה זנים, שקיבלו את שמם על פי מראם: **פרח העטלף**, **שפם חתול** ו**לשון השטן**.

## מורפולוגיה
פרח העטלף שייך למשפחת הטמוסיים מסוג הטאקה. הפרח ידוע בעיקר בזכות צורת התפרחת הייחודית שלו וצבעה. הוא פרח רב שנתי עשבוני הפריחה היא פעמיים-שלוש בשנה הצמח דק בעל גבעולים ארוכים הצמח יכול להגיע לגובה שבין 80–110 סנטימטרים צבע עליי כותרת שלו נע בין חום סגול ובורדו או בזן מסוים גם לבן. יש לו בסיסי עלים עם פטוטורות ארוכות באורכים של 10–30 סנטימטרים ו-20–50 סנטימטרים הוא בנוי ממעין ארבעה עלי כותרת גודלים שבתוכן ממוקמים עד 18 פרחונים. פרח העטלף רגיש לקור וזקוק ללחות גבוהה.

## רבייה
פרח העטלף מתרבה באמצעות זרעים וקני שורש. פרח העטלף מאובק על ידי מגוון חרקים הניזונים משפע האבקה שבפרחים. הפרחים אינם מייצרים צוף.

## תפוצה
מקורו של פרח העטלף בדרום מזרח אסיה בפרובינציות סיניות, הודו, בנגלדש, תאילנד, לאוס, סרי לנקה ועוד, באזור עם לחות גבוהה ואדמה לחה. הפרח גדל ביערות לאורך נהרות בגובה 200–1500 מטר מעל פני הקרקע. הוא מעדיף מקומות לחים מקומות חצי מוצלים עם טמפרטורות גבוהות.

## בתרבות
בתרבות המערב הפרח נתפס כמאיים ואפל. בתרבות הסינית, ובכלל בתרבות מזרח הרחוק, עטלפים נתפסים כסימן למזל טוב ולכן גם הפרח.

## גידול
פרח העטלף הנמכר כצמח בית הגדל בעציץ, הצמח דורש תנאי חום ולחות כגון מעט הצללה. בתוך הבית, יש לגדל אותו במקום מאוורר מואר, אך לא מאור ישיר. בחוץ, הוא צומח במקום מוצל. הפרח זקוק לאדמה לחה. בארץ ישראל הוא גדל לראשונה בחממה טרופית.

## שימושים
שורש הפרח עשיר בעמילן. טעמו מריר ודומה במקצת לתפוח אדמה. בפולינזיה נהוג לאכול אותו. ניתן להפיק קארי מעלי הפרח. שורש הצמח משמש לרפואה התאית המסורתית.

## מחלות
פרח העטלף עמיד למחלות. קרדית העכביש עלולה לפגוע בו.

## קישורים חיצוניים

* פרח העטלף מתוך אתר davesgarden, 2017 
* פרח העטלף מתוך אתר flowers, 2017 
* פרח העטלף מתוך אתר gartenlexikon, 2017 
* פרח העטלף מתוך אתר /books.google, 2017 
* פרח העטלף מתוך אתר floralworld, 2017 
* פרח העטלף מתוך אתר happyflora, 2017 

קטגוריה:חד-פסיגיים
פיקוד המודיעין והאבטחה של צבא ארצות הברית

**פיקוד המודיעין והאבטחה של צבא ארצות הברית** (באנגלית: **United States Army Intelligence and Security Command**; בראשי תיבות: **INSCOM**) הוא פיקוד האחראי על פעולות המודיעין של צבא ארצות הברית.

הפיקוד נוסד ב-1977 ומפקדתו ממוקמת בפורט בלוואר שבוירג'יניה. הפיקוד אחראי לביצוע ותיאום מבצעי מודיעין צבאי ואבטחת כוחות, הכשרה ואימון כוח אדם לתמיכה בשפות שונות ולתפקידי מודיעין ברחבי העולם.

## קישורים חיצוניים

* 

קטגוריה:יחידות בצבא ארצות הברית
קטגוריה:קהילת המודיעין האמריקאית